श्रेष्ठ संकल्पों से होता है सुंदर जीवन का निर्माण : ललितप्रभ
बूसी. कस्बे में जैन संतों का स्वागत करते श्रद्धालु। फोटो|भास्कर
संतों का बूसी आगमन पर श्रद्घालुआें ने किया स्वागत, आज पाली में होगा मंगल प्रवेश
भास्करन्यूज | बूसी
संतललितप्रभ सागर महाराज ने कहा कि पत्थर ताकतवर होता है, पर उसे लोहा तोड़ देता है। लोहा ताकतवर होता है, पर उसे अग्नि पिघला देती है। अग्नि ताकतवर होती है, पर उसे पानी बुझा देता है। पानी ताकतवर होता है, लेकिन मनुष्य का संकल्प जग जाए तो वह पानी की धाराआें को भी मोड़ने में सफल हो जाता है। वे सोमवार को जैन मंदिर में आयोजित धर्मसभा में प्रवचन दे रहे थे। उन्होंने कहा कि मां के पेट से केवल शरीर का निर्माण होता है, जीवन का नहीं। जीवन-निर्माण के लिए श्रेष्ठ संकल्प चाहिए। उन्होंने कहा कि राम और रावण की, कृष्ण और कंस की, गांधी और गोडसे की, आेबामा और आेसामा की राशि तो एक है, पर एक ने स्वयं को सही दिशा दी तो वे दुनिया के लिए देव बन गए और दूसरे ने स्वयं को गलत दिशा दी तो वे दुनिया के लिए दानव बन गए। हम अच्छे संकल्प लें और स्वयं को सही मार्ग दें। अगर हिटलर को भी महावीर का मार्ग मिल जाता तो वह भी आतंक की बजाय अहिंसा का मसीहा बन जाता।
चोरीकरने का करें त्याग
चोरीकरने का संकल्प लेने की प्रेरणा देते हुए संत ने कहा कि हिंदुस्तान में लोग रोजाना मंदिर जाते हैं। सत्संग करते हैं पर मंदिर या सत्संग स्थल के बाहर नए जूते दिख जाए तो मन को निष्पाप नहीं रख पाते। किसी का पर्स, मोबाइल अथवा अंगूठी देखकर मन को गंदा करें वरन उसे ससम्मान लौटा दें। ऐसा करना आपकी आेर से तीर्थयात्रा करने जितना पुण्यदायी हो जाएगा।
संतोंका किया स्वागत
इसअवसर पर संत ललितप्रभ, संत चंद्रप्रभ एवं मुनि शांतिप्रिय के गांव आगमन पर स्वागत किया गया। इस मौके पर बड़ी संख्या में ग्रामीण मौजूद थे।
संतआज पाली पहुंचेंगे
संतललितप्रभ, संत चंद्रप्रभ एवं मुनि शांतिप्रिय सागर महाराज का मंगलवार को शाम 5 बजे पाली में नगर-प्रवेश होगा। वे अनुभव स्मारक में रात्रि विश्राम करेंगे। उनका बुधवार को सुबह 9.00 बजे शहर में मंगल प्रवेश होगा। यहां उनके सान्निध्य में कई कार्यक्रम आयोजित किए जाएंगे।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hne_Deva hin_Deva